
23-TA-548: Noteikumu projekts (Jauns)
Eiropas Savienības kohēzijas politikas programmas 2021. – 2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.4. pasākuma “Vides monitoringa attīstība harmonizētai vides un klimata datu informācijas nodrošināšanai” projektu iesniegumu pirmās atlases kārtas īstenošanas noteikumi
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 1.0
Atzinuma sniedzējs
Finanšu ministrija
Atzinums iesniegts
22.06.2023.
Atzinuma sniegšanas termiņš
22.06.2023.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu projekts
20.9. tiešās attiecināmās projekta vadības un īstenošanas personāla atlīdzības izmaksas, tai skaitā valsts sociālās apdrošināšanas obligātās iemaksas, kuras saskaņā ar Regulas Nr. 2021/1060 55. panta 1. punktu projekta iesniegumā plāno kā vienu izmaksu pozīciju, piemērojot izmaksu vienoto likmi 7 procentu apmērā no šo noteikumu 20. punktā noteiktajām tiešajām attiecināmajām izmaksās, kas nav atlīdzības izmaksas;
	Priekšlikums
Lūdzam veikt precizējumus MK noteikumu projektā un anotācijā atbilstoši redakcijām, kas elektroniski saskaņotas ar Finanšu ministriju kā ES fondu vadošo iestādi.
Piedāvātā redakcija
-
	Aija Trizna (FM)

	2.
	Noteikumu projekts
20.10. finansējuma saņēmēja un sadarbības partnera personāla darba braucienu un iekšzemes komandējumu transporta izmaksas (maksa par degvielu, sabiedriskā transporta izmantošana), kurām piemēro metodiku par vienas vienības izmaksu standarta likmes aprēķināšanu un piemērošanu viena kilometra izmaksām;
	Priekšlikums
Lūdzam nodrošināt informācijas sakritību starp MK noteikumu projektu un anotāciju. Vēršam uzmanību, ka Finanšu ministrijas kā ES fondu vadošās iestādes izstrādātās horizontālās metodikas ir jāpiemēro, kā arī jānodrošina vienāda pieeja izmaksu attiecināšanā.
Papildus aicinām izvērtēt, vai MK noteikumu projekta 20.10.apakšpunktā minētajām izmaksām ir piemērojama arī iekšzemes komandējumu metodika, īpaši ņemot vērā, ka anotācijā uz to ir atsauce, kā arī aicinām lietot pilnos metodiku nosaukumus.


Piedāvātā redakcija
-
	Aija Trizna (FM)

	3.
	Noteikumu projekts
20.11.3. daļlaika izmaksu attiecināšanas principa gadījumā tiek ņemts vērā darbinieka iesaistes periods projektā pret projekta kopējo īstenošanas ilgumu, kā arī proporcionāli darba slodzes procentuālajam sadalījumam.
 
	Priekšlikums
Atkārtoti lūdzam papildināt anotāciju ar pamatojumu, ka tiks vērtēts aprīkojuma iegādes samērīgums attiecībā uz darbiniekiem, kuriem tiek piemērots daļlaika noslodzes princips. Vēršam uzmanību, ka izziņas 7.punktā ir norādīts, ka minētais komentārs ir ņemts vērā un atbilstoši papildinājumi ir veikti anotācijā, taču fiziski precizējumi anotācijā nav veikti.




Piedāvātā redakcija
-
	Alise Krisone (FM)

	4.
	Noteikumu projekts
25. Sadarbības iestāde nodrošina projektu izvērtēšanu viena mēneša laikā pēc projekta iesnieguma iesniegšanas beigu datuma.
	Priekšlikums
Aicinām precizēt MK noteikumu projekta 25.punktu, nosakot, ka sadarbības iestāde pieņem lēmumu par projekta apstiprināšanu, par projekta apstiprināšanu ar nosacījumiem vai par projekta noraidīšanu, nevis nodrošina vērtēšanu, lai nodrošinātu nepārprotamu tiesību normu piemērošanu. Vienlaikus lūdzam anotācijā iekļaut pamatojumu saīsinātam lēmuma pieņemšanas termiņam. 
Piedāvātā redakcija
-
	Gundega Morgana (FM)

	5.
	Noteikumu projekts
30. Pēc līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, atbilstoši normatīvajiem aktiem par valsts budžeta līdzekļu plānošanas kārtību Eiropas Savienības fondu projektu īstenošanai un maksājumu veikšanai 2021. – 2027. gada plānošanas periodā nodrošina finansējuma saņēmējam avansa maksājumus, kurus var izmaksāt vairākos maksājumos, ievērojot, ka avansa un starpposma maksājumu kopsumma nepārsniedz 100 procentus no projektam piešķirtā Eiropas Reģionālā attīstības fonda finansējuma un valsts budžeta finansējuma kopsummas.
	Priekšlikums
Aicinām papildināt MK noteikumu projekta 30. punktu, nosakot, ka avansu var izmaksāt vairākos maksājumos.
Piedāvātā redakcija
-
	Gundega Morgana (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām izvērtēt iespēju un no anotācijas svītrot teikumu "No netiešajām izmaksām netiek segtas personāla un darba braucienu izmaksas, bet tās var izmantot pārējo atbalstāmo darbību segšanai un citām administratīvajām izmaksām, kas minētas Vadlīnijās attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanās periodā 6.2. apakšpunktā.".

Piedāvātā redakcija
-
	Aija Trizna (FM)

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Aicinām anotācijas 3.sadaļas punktā “Cita informācija” precizēt 3. tabulā norādīto aprēķinu kopsummas.
Piedāvātā redakcija
-
	Ilze Kote (FM)

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Aicinām precizēt anotācijas 3.sadaļas 5.1. apakšpunktu atbilstoši 5.punktam.
Piedāvātā redakcija
-
	Ilze Kote (FM)



